Den Vest-Sjællandske Avis, 1838-01-05
Udenlandske Efterretninger. Spanien. Den nye Finantsminister Mon skildres som en ganske ung Mand, der først for 6 Aar siden er kommen fra Universitetet; han staaer i meget nøie Forbindelse med Grev Torreno. Marquien af Someruelos roses for sin Retsindighed, men skal mangle Virksomhed og Energie. Justitsministeren Castro er en ung Advocat, hvis høieste Fortjeneste er hans Talertalent. Esparteros Udnævnelse til Krigsminister holder man blot for en Formalitet. Greven af Ofalia skal længe have vægret sig ved at overtage Præsidentskabet i Conseilet og først af den Franske Gesandt være bevæget dertil. Den 18de Decbr. aflagde de nye Ministre deres Embedsed i Dronningens Hænder og holdt derpaa en Forsamling, hvori de bleve enige om Grundlagene for det politiske System, som de ville følge. Disse skulle være: at drive de militaire Operationer med største Virksomhed, at bringe Constitutionen af 1837 i Udøvelse, at opretholde Agtelse for den offentlige Orden, ved Underhandlinger at udvirke politisk og finantsiel Understøttelse af fremmede Magter. – Den unge Dronning Jsabella har faaet en Fransk Gouvernante, Dem. Bruncan, der er stærkt anbefalet af de Franskes Konge. - Communicationerne mellem Madrid og Valencia ere endnu afbrudte, og Estremadura er i en saadan Stilling, at General Mende; Vigo med sine Officerer ikke kan komme til Badajoz. General Breton, før Gouverneur i Tor tosa, er gaaet over til Carlisterne. – Efter Breve fra Pamplona vil Espartero i Vinter gaae defensivt tilværk og opstille Tropper ved Ebro for at passe paa Carlisterne. – J Cadix vare Uroligheder udbrudte, fordi Gouverneuren Grev Leonard har truffet Forholdsregler for at straffe de tidligere Oprørs stiftere. En Bataillon af Nationalgarden gjorde Oprør, fordi dens Anfører blev arresteret; men det lader til, at Ordenen igjen er tilveiebragt Portugal. Regjeringen har ingen Penge; Finantsministeren har d. 19. Decbr. erklæret i Cortesforsamlingen, at han vilde trække sig tilbage, dersom hans Planer ikke bleve antagne. Det har opvakt nogen Ængstelighed i Lissabon, at det Engelske Krigskib Hercules med 74 Kanoner har lagt sig foran Slottet Belem. Municipalvalgene vare ganske faldne ud til Fordeel for Demokraterne og Constitutionen af 1820; Franca, Anfører for Artenalbataillonen, skal ved sin Jndflydelse have bidraget, meget til, at alle Moderate bleve forkastede. Frankrig. Den 26de og 27de Decbr. var Kammeret sysselsat med at vælge en Præsident og 1 Vicepræsidenter. Dupin blev valgt til Præsident med 213 Stemmer af 348, det er nu syvende Gang han siden 1832 beklæder denne Post. Nogle sige, at han som Præsident tilhører Kammeret ligesom Konstantinopel Sultanen, intet Partie tillader det andet at tilegne sig en saa vigtig Besiddelse. Til Vicepræsidenter valgtes Calmon, Cunin-Gridaine, Pass, og Jacqueminot. OdilonBarrot havde 112 Stemmer til at blive Vicepræsident (Pass, havde 180); dette ansees for en Sag af Vigtighed, da det beviser, at han endnu har Oppositionens Stemmer for sig, navnligen understøttede Thiers med alle sine Venner ham. Ministeriet er i Forlegenhed. – Erkebiskoppen af Paris, Hr. v. Que len, har ved en Rundskrivelse gjort de ham undergivne Præster opmærksomme paa Pave Gregor XVIs Tale i den Kølnske Ærkebiskops Sag. - Den arresterede Dem. Grouvelle er meget syg. Hos flere Legitimister er der foranstaltet Huusundersøgelser, som man troer staae i Forbindelse med den Hubertske Sag.